Mr woiß gar it so rächt, worum dr Jusi Jusi hoißt. Manche saget, des käm vom Jushof, em Baurehof, der wo im Südoschde vom Jusi leit. Säl isch aber woarscheinlich id woar. Di Gscheidle, di wo rächd gforschd händ, saget, des häb mit Justiz zum doa. So koas wohl soi, dass auf sälem Berg im Middelalder Rächt gsproche worde isch. Villeichd send sogoar Leid do oba weidhin sichdbar aufghängt worra.